इन चर्चाओं के बीच मेरी नजर नरेंद्र मोदी के उस भाषण पर इत्तेफाक से पड़ी, जो उनका राष्ट्रीय स्तर की राजनीति में पहला कदम माना जाता है। भाषण दिल्ली यूनिवर्सिटी के श्रीराम कॉलेज में दिया था फरवरी, 2013 में। सभा में अठारह हजार से ज्यादा छात्र थे और तकरीबन हर टीवी चैनल पर भाषण दिखाया गया था। भाषण में मोदी ने कहा कि स्वराज मिल गया है भारत को, लेकिन सुराज नहीं, क्योंकि हमने साधन, हमारी शक्ति का ठीक इस्तेमाल नहीं किया है। परिवर्तन और विकास की तरफ पहली बार इशारा किया मोदी ने। भाषण के कुछ सप्ताह बाद मैं ग्रामीण राजस्थान के दौरे पर गई थी, मालूम करने कि वसुंधरा राजे इस साल होने वाला विधानसभा चुनाव जीतने वाली हैं कि नहीं।